File:Back Srinatha Sahiti Vaibhavam.PNG

యుగకర్త  శ్రీనాధుఁడు
శ్రీనాధుఁడు పాకనాటి బ్రాహ్మణుడు, భారద్వాజ గోత్రజుడు, ఆపస్తంబ సూత్రుడు; తండ్రి,“విద్యారాజీవసంభవుండు మారనామాత్యుడు," తల్లి ‘బుణ్యాచార – భీమాంబ, కాల్పట్టణాధీశు, ఘనుడు, పద్మపురాణ సంగ్రహ కథా కావ్య ప్రబంధాధిపుడు ఐనట్టి- కమలనాభుని పౌత్రుడు.

యుగకర్త అయిన శ్రీనాధుఁడు మహాపండితుడు, విద్యాధికారి, వ్యవహార్త, కార్యనిర్వాహక నిపుణుడు. మూడుమార్లు దేశాటనము చేసి శాస్త్ర జ్ఞానమునకు లోకజ్ఞతను జోడించాడు. ఇతడు శృంగార నైషధము, భీమ పురాణము, కాశీఖండము, పల్నాటి వీరచరిత్ర, హర విలాసము, క్రీడాభిరామము, శివరాత్రి మహాత్మ్యము వంటి గ్రంథములను రచించాడు.

స్నేహాన్ని బంధంగా మలుచుకోవడమెలాగో శ్రీనాథుడికి తెలుసు. అందుకే చిన్నారి పొన్నారి చిఱుత కూఁకటినాఁడు… బాల్యములోనే బృహత్కావ్యాన్ని రచించిన ప్రౌఢకవి శ్రీనాథుడు ‘మరుత్తరాట్చరిత్ర’ని వేమనకి అంకితమిచ్చాడు. కొన్నాళ్లకి ‘పండితారాధ్య చరిత్ర’ రచించి ప్రెగ్గడయ్యకి అంకితమిచ్చాడు. శ్రీనాథుడికి నూనుగు మీసాల నూత్న యవ్వనం వచ్చింది. పెదకోమటి వేమారెడ్డికి, ‘శాలివాహన సప్తశతి’ అనే శృంగార శతకాన్ని రచించి అంకితమిచ్చాడు. అంతలో కొండవీటికి- వేమారెడ్డి రాజయ్యాడు. మామిడి సింగన మంత్రి అయ్యాడు. నిండు యవ్వనంలో శ్రీనాథుడు ‘శృంగార నైషధం’ రచించి సింగనకి అంకితమిచ్చాడు. మిత్రుడు అవచి తిప్పయ్యశెట్టికి ‘హరవిలాసం’ అనే శైవప్రబంధం రచించి అంకితమిచ్చాడు. ద్రాక్షారామలోని బెండపూడి అన్నయ అనే సఖునకు‘భీమఖండం’ రచించి అంకితమిచ్చాడు. మరో చెలికాడు వినుకొండ వల్లభరాయుడు ‘క్రీడాభిరామం’ రచనని శ్రీనాథుడే చేపట్టి కవిగా వల్లభరాయుడి పేరే పెట్టాడు. రాజు వీరభద్రారెడ్డికి ‘కాశీఖండం’ రచించి అంకితమిచ్చాడు. శ్రీనాధుఁడు కేవలము రాజులకు మాత్రమే కాక, చిన్న చిన్న మంత్రులకు, కరణాలకి, తాను ఇష్టపడిన, తనకు ప్రేమాస్పదులైన వ్యక్తులకు కూడా తన గ్రంధాలని అంకితం ఇచ్చి, వాళ్ళకి ఎనలేని కీర్తి సంపాదించి పెట్టాడు

శ్రీనాధుఁని సాహితీ వైభవము చదవండి.…చదివించండి .... శివకిషెన్ జీ, గ్రంథకర్త